Bülent Ceylan

De **Bülent Ceylan** (* 4. Januaa 1976 in Monnem) is en berihmde Kabaredischd un Komidiän aus Monnem in de Kurpalz. Er isch de jingschd vun via Kinna.

## Leewe

Soi Mudda is ä Daitschi un soin Vadda is'n Türk, weller schun 1958 als Gaschdarwoider in die Kurpalz kumme is. Bülent isch als kleenes Kind uff dea Friedrich-Ebert-Grundschul g'wesd bevorer uffs Ludwig-Frank-Gymnasium g'gange isch. 

Am Gymnasium is er in de 11. Klass zum erschde mol mit ennere Boris Becker-Parodie uffgetrete un zwar mit großem Erfolsch bei Lehrer un Schüler. Beim Abi-Ball 1998 hot er denn Erfolsch wiederholt, indemm er als Helmut Kohl uffgetrete isch.

Er hot Gaige g'lernd un Russisch un hod nochm Abidur ä Praggdigum bai äm Senda g'machd un doan mitm Schdudium in Filosofie un Bolidik oa'gfange, hods Schdudium awwa uffgewwe un oa'gfoange sich als Kinschdler zu verwirkliche. Saidem machdda Broggroam un ischa ofd im Fernseje uffg'dreede. 

De Bülent isch mid änere Auschdralerien vahaiad un isch 2007 Vadda vun ännere Tochda worre. Un er sezd sisch a bai de Monnema Eidshilf im Kinnahospiz Schterntaala oi un dud a was fa de Andie-Rassismus.

## Shouw un Uffdridd
Im Joor 2001 hoda doan de „Bielefelder Kabarettpreis“ un 2002 a noch de Glääkunschdprais vun Bade-Wirddebersch g'wunne. 2009 hodda doan de „Daitsche Komidiprais“ als beschda Njuukoma g'wunne. Zuleschd hoda 2010 de Civis Medienpreis grischd.

De Bülent babbeld bewusd Monnemarisch in saine Schouws. De Ceylan nimmd in soim Brogroam B'zuuch uff soin tirgische Hinnagrund, de Daitsch-Tirk un de Unaschied zwische de Türke un de Daitsche vorallem dene vun Monnem. Des driggd a aa in de Tidl vun soine Schouws aus wie zum Baischbiel *halb getürkt*, *Kebabbel net*, *Döner For One*, *Ganz schön turbülent!* oda *Wilde Kreatürken*. Er hod awa a schun im Film midg'machd un de „Schürke“ in „Das Baby mit dem Goldzahn“ g'schbield.

De Bülent isch a schun in Feanseeserie uffg'dreede. Ma hotn mol in de Serie „Hausmeister Krause“ un „Bewegte Männer“ seje kenne. A schunschd werd soi Broggroam imma wida im Feanseje ausg'sdraald mid hohe Oischaldqwoode. Im Fijoar 2011 ischa nochm Daitschlond suchde Subaschda uff RTL mit soinere aischini Feanseeschouw, die „Die Bülent Ceylan Show“ uffg'dreede. 

## Auszaischnunge
* 2001 Bielefelda Kabaredbrais
* 2002 Kläkunschdbrais Bade-Wirdebersch
* 2009 Daidscha Komedibrais: *Bester Newcomer*
* 2010 Civis Medienpreis
* 2011 Goldini Schallbladd fa die DVD *Bülent Ceylan - Live!*
* 2011 Goldini Schallbladd fa die DVD *Ganz schön Turbülent*
* 2011 Daitscha Komedibrais: *Bester Komiker*
* 2012 Bloomaulorde
* 2012 Vadienschdoade vum Lond Bade-Wirddebeasch
*2012 Daitscha Komedibrais als *Erfolgreichster Live-Act*

## Vaefendlischunge
### DVD
* *Halb getürkt*, Köln : WortArt, 2006
* Bülent Ceylan - *live*, Mannheim,(18. September 2009)
* Bülent Ceylan - *Ganz schön turbülent* (22. Oktober 2010)
* Bülent Ceylan - *Die Bülent Ceylan Show* (2012)
* Bülent Ceylan - *Live Doppelbox (Live und Ganz schön turbülent)* (2012)
* Bülent Ceylan - *Wilde Kreatürken*, Frankfurt (Juni 2012)

### Audio-CD
* *Produzier' mich net!*, 2000
* *Döner for one*, Berlin: Blue Cat Print und Music, 2003   
* *Halb getürkt*, Köln: WortArt, 2006   
* *Kebabbel net*, 2008
* *Ganz schön Turbülent*, 2010
* *Bülent Box*, 2011

## Websaide
* 
* Offiziell Websaid
* Indaviu midem Bülent Ceylan

## Vawais